জম্মু-কাশ্মীরে সেনা ও জঙ্গি গুলির লড়াই, আহত দুই পুলিশ কর্মী

শ্রীনগর: জম্মু-কাশ্মীরে (Jammu kashmir) সেনা ও জঙ্গিদের গুলির লড়াইতে (Gunfight between soldiers and militants) আহত দুই পুলিশকর্মী ( Two Policemen Injured)। কাঠুয়ায় (Kathua)এই গুলি বিনিময় চলে। গুলির লড়াইয়ে আহত হয়েছেন দুই পুলিশ আধিকারিক।

উল্লেখ্য, বিগত চারদিন ধরেই ব্যাপক সন্ত্রাস দমন অভিযান (Counter-terrorism operations) চলছে উপত্যকায়। রবিবার হীরানগর সেক্টরে (Hiranagar sector) সংঘর্ষস্থল থেকে প্রায় ৩০ কিলোমিটার দূরে জাখোল গ্রামের কাছে নিরাপত্তা বাহিনী দেখেই অতর্কিতে আক্রমণ চালায় জঙ্গিতরা। পাল্টা আক্রমণ চালায় সেনাও।

কর্মকর্তারা জানিয়েছেন, ঘটনাস্থলে অতিরিক্ত সেনা পাঠানো হয়েছে এবং শেষ খবর পাওয়ার সময় উভয় পক্ষের মধ্যে গুলি বিনিময় চলছিল। আহত দুই কর্মী জম্মু ও কাশ্মীর পুলিশের স্পেশাল অপারেশন (Jammu and Kashmir Police Special Operation) গ্রুপের (SOG) সদস্য। তাদের চিকিৎসার জন্য কাঠুয়ার সরকারি মেডিকেল কলেজ ও হাসপাতালে ভর্তি করা হয়েছে। উভয় কর্মীই এখন স্থিতিশীল অবস্থায় আছেন।

নিরাপত্তা বাহিনীর প্রাথমিক অনুমান, আজকের সংঘর্ষে জড়িত সন্ত্রাসীরা সেই একই দল যারা রবিবারের হিরানগরে গুলি বিনিময়ের পর পালিয়ে যায়।

পাকিস্তানের সঙ্গে আন্তর্জাতিক সীমান্তের কাছে সান্যাল গ্রামের একটি নার্সারিতে একটি ‘ধোক’ (একটি ছোট ঘের) সেখানে গোয়েন্দা সূত্রের ভিত্তিতে খবর পেয়ে SOG এই অভিযান শুরু করে।

আরও পড়ুন: খাদিমকর্তা অপহরণ মামলা: যাবজ্জীবন কারাদণ্ডপ্রাপ্ত ৭ জনের সাজা বহাল হাইকোর্টে

রবিবারের ওই সংঘর্ষের পর থেকে ব্যাপক তল্লাশি অভিযান শুরু করেছে পুলিশ, সেনাবাহিনী, এনএসজি, বিএসএফ এবং সিআরপিএফ ৷ প্রযুক্তিগত নজরদারির মাধ্যমে এই অভিযান চলছে। রয়েছে আধুনিক প্রযুক্তিতে সজ্জিত হেলিকপ্টার, ইউএভি, ড্রোন, বুলেটপ্রুফ যানবাহন এবং স্নিফার কুকুর। সেনাবাহিনী বলছে, শনিবার সন্ত্রাসবাদীরা উপত্যকার পথ দিয়ে অথবা সীমান্তের ওপার থেকে নতুন কোনও সুড়ঙ্গের মাধ্যমে প্রবেশ করছে। সেনা সূত্রে খবর, ২২ মার্চ কমপক্ষে পাঁচ থেকে ছয়জন জঙ্গি অনুপ্রবেশ ঘটেছে।

সোমবার ২৪ মার্চ হীরানগরে সংঘর্ষস্থলের কাছে নিরাপত্তা বাহিনী চারটি লোডেড এম ৪ কার্বাইন ম্যাগাজিন, দু’টি গ্রেনেড, একটি বুলেটপ্রুফ জ্যাকেট, স্লিপিং ব্যাগ, ট্র্যাকস্যুট উদ্ধার হয়েছে। সেইসঙ্গে বেশ কয়েকটি খাবারের প্যাকেট এবং ইম্প্রোভাইজড এক্সপ্লোসিভ ডিভাইস তৈরির জন্য ব্যবহৃত পৃথক পলিথিন ব্যাগও বাজেয়াপ্ত করা হয়েছে।

সেনা ও পুলিশ সূত্রে খবর, ভারত-পাকিস্তান সীমান্তবর্তী কাঠুয়া জেলা সন্ত্রাসবাদীদের হটস্পট হয়ে উঠেছে ৷ পাকিস্তানের সন্ত্রাসবাদীদের জন্য এটি একটি প্রধান অনুপ্রবেশ রুট হিসেবে ব্যবহার হচ্ছে । নিরাপত্তাবাহিনী সন্ত্রাসী গতিবিধির উপর লক্ষ্য রেখেছে।